b'\n_START_ARTICLE_\nNarodni dom, Ljubljana\n_START_SECTION_\nPrenova 2016\n_START_PARAGRAPH_\nV Nacionalnem programu za kulturo 2008-2011 in Strategiji razvoja Slovenije 2007-2013 ter drugih relevantnih dokumentih je bila na\xc4\x8drtovana prenova celotnega objekta, ki je bila omogo\xc4\x8dena z izselitvijo \xc5\xa0portnega dru\xc5\xa1tva Narodni dom. Na osnovi idejne zasnove prenove Narodne galerije, ki jo je izdelal arhitekturni bilo \xc5\xa0abec, Kalan \xc5\xa0abec \xe2\x80\x93 arhitekti, je projekt Rekonstrukcije objekta Narodne galerije s pripadajo\xc4\x8do zunanjo in komunalno ureditvijo za gradbeno dovoljenje in projekt za izvedbo izdelal biro API ARHITEKTI, odgovorni projektant je bil Uro\xc5\xa1 Birsa. Pri izdelavi projektov so sodelovali \xc5\xa1e Konstat biro d.o.o. za gradbene konstrukcije, Biro Petkovski d.o.o. za strojne napeljave, naprave in opremo in Profi d.o.o. za elektro napeljave, naprave in opremo._NEWLINE_S posegi v objekt so pridobili dodanih 2145 m\xc2\xb2 novih funkcionalnih povr\xc5\xa1in, namenjenih razstavni in pedago\xc5\xa1ki dejavnosti ter depojem, delavnicam in drugim servisnim prostorom. Kompleks treh stavb, ki so nastajale med letoma 1894 in 2001, obsega danes skoraj 13.000 kvadratnih metrov. Poleg stavbe pa je bila izvedena tudi vsebinska prenova z novo postavitvijo vseh zbirk._NEWLINE_Pove\xc4\x8danje prostorov, namenjenih stalni postavitvi, na 3100 kvadratnih metrov, je omogo\xc4\x8dilo za tretjino \xc5\xa1tevilnej\xc5\xa1o predstavitev eksponatov; namesto nekdanjih 409 umetni\xc5\xa1kih del bo kronolo\xc5\xa1ko postavljena zbirka ponudila na ogled 613 umetnin.'